b'\n_START_ARTICLE_\nMickey Marcus\n_START_SECTION_\nMladost\n_START_PARAGRAPH_\nRodil se je vzhodnoevropskima star\xc5\xa1ema-priseljencema v Brooklynu. Kot dober u\xc4\x8denec in nadarjen atlet je bil 1920 sprejet na voja\xc5\xa1ko akademijo West Point, kjer je leta 1924 tudi diplomiral. Po slu\xc5\xbeenju voja\xc5\xa1kega roka v Kopenski vojski ZDA je postal odvetnik in ve\xc4\x8dino 30-letih 20. stoletja pre\xc5\xbeivel kot dr\xc5\xbeavni to\xc5\xbeilec v New Yorku; preganjal je gangsterje kot je bil Lucky Luciano. Januarja 1940 ga je \xc5\xbeupan NYC Fiorello LaGuardia imenoval za prvega komisarja za izvr\xc5\xa1evanje kazenskih sankcij v mestu.\n_START_SECTION_\nDruga svetovna vojna\n_START_PARAGRAPH_\nZaradi nara\xc5\xa1\xc4\x8dajo\xc4\x8dega pribli\xc5\xbeevanja vojne se je oktobra 1940 prostovoljno reaktiviral v KOV ZDA. Takoj po japonskem napadu na Pearl Harbor je postal izvr\xc5\xa1ni \xc4\x8dastnik voja\xc5\xa1kega guvernerja Havajev. 1942 je bil imenovan za komandanta novoustanovljene \xc5\xa1ole kopenske vojske za ameri\xc5\xa1ke rangerje. V tej funkciji je sodeloval pri razvoju naprednih taktik v nekonvencionalnem bojevanju._NEWLINE_Na predve\xc4\x8der operacije Overlord je prispel v Anglijo, nakar je kot prostovoljec sko\xc4\x8dil s padalom kot pripadnik 101. padalske divizije v Normandijo in sodeloval v bojih._NEWLINE_Marcus je nato sodeloval pri oblikovanju pogojev predaje za Italijo in Nem\xc4\x8dijo; po letu 1945 je postal pripadnik okupacijske uprave za Berlin. V tem \xc4\x8dasu se je ukvarjal z zagotavljanjem prehrane beguncem in \xc4\x8di\xc5\xa1\xc4\x8denjem koncentracijskih tabori\xc5\xa1\xc4\x8d._NEWLINE_Nato je bil imenovan za na\xc4\x8delnika Oddelka za vojne zlo\xc4\x8dine, ki je na\xc4\x8drtoval pravne in varnoste postopke za n\xc3\xbcrnber\xc5\xa1ke procese._NEWLINE_1947 se je upokojil iz vojske in se vrnil v civilno \xc5\xbeivljenje.\n_START_SECTION_\nIzraelska voja\xc5\xa1ka kariera\n_START_PARAGRAPH_\nNekaj mesecev kasneje so Zdru\xc5\xbeeni narodi dovolili razdelitev Palestine na judovski in arabski del. Devid ben Gurion je nato zaprosil Marcusa, naj najde ameri\xc5\xa1kega \xc4\x8dastnika, ki bi slu\xc5\xbeil kot vodilni strate\xc5\xa1ki voja\xc5\xa1ki svetovalec v Hagani. Ker med svojimi prijatelji ni na\xc5\xa1el primernega \xc4\x8dloveka, se je sam javil. 1948 je Ministrstvo za vojno ZDA dovolilo, da se rezervni polkovnik odpravi v Izrael pod pogojem, da spremeni ime in zakrije voja\xc5\xa1ki \xc4\x8din, da bi se tako izognili te\xc5\xbeavam in politi\xc4\x8dnim sporom z Britanskim mandatom v Palestini._NEWLINE_Kot\xc2\xa0\xc2\xbbMichael Stone\xc2\xab\xc2\xa0je januarja 1948 prispel v Izrael, \xc5\xa1tiri mesece pred razglasitvijo izraelske dr\xc5\xbeave 14. maja 1948._NEWLINE_V tem \xc4\x8dasu pred razglasitvijo je organiziral sestavo poveljni\xc5\xa1ke in kontrolne strukture IDF in opozoril na mo\xc5\xbene kriti\xc4\x8dne to\xc4\x8dke v obrambi._NEWLINE_Imenovan je bil za poveljnika jeruzalemske fronte in za alufa (brigadni general). Tako je bil odgovoren za voja\xc5\xa1ke operacije pri prebitju obleganja Jeruzalema. Da bi dosegel ta cilj, je organiziral znamenito cesto preko te\xc5\xbeko prehodnih gora, po kateri so prepeljali potrebne okrepitve v mo\xc5\xa1tvu, oboro\xc5\xbeitvi in opremi. Cesto so poimenovali burmanska cesta po znameniti cesti iz druge svetovne vojne. S tem je razbil arabsko obleganje neposredno pred premirjem, ki so ga dosegli Zdru\xc5\xbeeni narodi 9. junija 1948.\n_START_SECTION_\nSmrt\n_START_PARAGRAPH_\nKot ve\xc4\x8dina asimiliranih angle\xc5\xa1ko govore\xc4\x8dih ameri\xc5\xa1kih Judov je Marcus zelo slabo govoril hebrejsko. Nekaj ur pred podpisom premirja je sam od\xc5\xa1el na pregled polo\xc5\xbeajev blizu Jeruzalema. Naletel je na \xc5\xbeiv\xc4\x8dnega mladega izraelskega vojaka, ki ni govoril angle\xc5\xa1ko in je zahteval, da se Marcus predstavi. V zmedi ga je nato ustrelil._NEWLINE_Marcusa so nato prepeljali v ZDA, kjer so ga pokopali v West Pointu. Tu je pokopan kot edini Ameri\xc4\x8dan, ki je bil ubit medtem, ko je slu\xc5\xbeil drugi dr\xc5\xbeavi.'